b'\n_START_ARTICLE_\nNavajo\n_START_PARAGRAPH_\nNavajo eller Den\xc3\xa9/Dineh ("Folket") er en indianerstamme i det nord\xc3\xb8stlige Arizona, USA, hvis sprog tilh\xc3\xb8rer den athabaskiske sprogfamilie. Deres sprog hedder Den\xc3\xa9 bizaad._NEWLINE_Stammen lever i Navajo-reservatet, der d\xc3\xa6kker den nord\xc3\xb8stlige del af Arizona, USA og r\xc3\xa6kker ind i New Mexico og Utah. Det oprindelige navn for deres land er Din\xc3\xa9tah. If\xc3\xb8lge folket\xc3\xa6llingen 2000 er der 298.215 navajoer i hele USA. De er i t\xc3\xa6t familie med Apache-indianere og stammer oprindeligt fra Canada. Det menes, at de bosatte sig i sydvesten i det 16. \xc3\xa5rhundrede. I det 17. \xc3\xa5rhundrede blev de f\xc3\xa5reavlere._NEWLINE_Navajo kom i konflikt med de spanske kolonister og senere hen mexicanerne sidst i den 18. \xc3\xa5rhundrede og i starten af den 19. \xc3\xa5rhundrede. Deres kontakt med spanierne var begr\xc3\xa6nset men vigtig, da spanierne introducerede heste, f\xc3\xa5r og geder, som blev til en vital del af navajoernes \xc3\xb8konomi.'